માર્ચમાં શારાપોવાએ જણાવ્યું હતું કે ૨૦૧૬ની ઓસ્ટ્રેલિયન ઓપન દરમિયાન તેના બ્લડ સેમ્પલમાં પ્રતિબંધિત પદાર્થ મેલોડોનિયમ મળી આવ્યું હતું, જેના કારણે વાડાએ એક જાન્યુઆરી ૨૦૧૬ તેના પર પ્રતિબંધ લાદી દીધો હતો. આ પદાર્થનું સેવન કરનારા ખેલાડીઓને ડોપિંગ નિયમ અંતર્ગત દોષી ઠેરવાય છે. શારાપોવા પર ૧૨ માર્ચથી કામચલાઉ ધોરણે ટેનિસ મેચમાં ભાગ લેવા પર પ્રતિબંધ લાદી દેવાયો છે. જોકે શારાપોવાએ જણાવ્યું કે તેને એ અંગેની કોઈ જાણકારી નહોતી કે તે જે દવા લઈ રહી છે તેમાં પ્રતિબંધિત પદાર્થ સામેલ છે, કારણકે તે પાછલાં ૧૦ વર્ષથી એ દવા લઈ રહી છે અને એ દવાને ૨૦૧૬ના જાન્યુઆરીમાં જ પ્રતિબંધિત કરી દેવામાં છે.